जॉन क्विन्सी अ‍ॅडम्स

जॉन क्विन्सी अ‍ॅडम्स (इंग्लिश: John Quincy Adams ;) (११ जानेवारी, इ.स. १७६७ - २३ फेब्रुवारी, इ.स. १८४८) हा अमेरिकेचा सहावा राष्ट्राध्यक्ष होता. ४ मार्च, इ.स. १८२५ ते ४ मार्च, इ.स. १८२९ या काळात त्याने राष्ट्राध्यक्षपदाची सूत्रे सांभाळली. तो संघवादी, डेमोक्रॅटिक-रिपब्लिकन, राष्ट्रीय रिपब्लिकन, प्रतिमॅसोनिक व व्हिग या पक्षांचा सदस्य होता. अमेरिकी सिनेट व प्रतिनिधीगृह अशा दोन्ही सभागृहांत त्याला सदस्यत्वाची संधी मिळाली. अमेरिकेचा परदेशांतील वकील व राजदूत पदांचीही धुरा त्याने सांभाळली. अमेरिकेचा दुसरा राष्ट्राध्यक्ष जॉन अ‍ॅडम्स व त्याची पत्नी आबिगेल अ‍ॅडम्स यांचा तो पुत्र होता.

बाह्य दुवे 

 
 
 

अमेरिकेचे राष्ट्राध्यक्ष
इ.स. १८४८ मधील मृत्यू
इ.स. १७६७ मधील जन्म